קרוליין אהרון

קרוליין סידני אהרון (באנגלית: Caroline Sidney Aaron; נולדה ב-) היא שחקנית וקומיקאית אמריקאית-יהודייה.

ביוגרפיה 
קרוליין סידני עבאדי נולדה בריצ'מונד, וירג'יניה, ארצות הברית. אמה, נינה עבאדי (לבית פרידמן) הייתה פעילת זכויות אזרח; ילידת אלבמה ממוצא יהודי סורי, ועבדה במשרה מלאה כדי לפרנס את שלושת ילדיה לאחר שאביה של אהרון, שהיה ממוצא לבנוני-יהודי, נפטר. אחותה הגדולה של אהרון, ג'וזפין עבאדי, במאית ומפיקה תיאטרון, נפטרה מסרטן השד ב-25 במאי 2002, בגיל 52.

אהרון למדה באמריקן יוניברסיטי בוושינגטון די סי, ולמדה אמנויות הבמה. היא למדה משחק בסטודיו HB בניו יורק.

קריירה 
היא שיחקה בסרטים כמו צרבת של מייק ניקולס (1986) וצבעים ראשיים (1998), כמו גם ב"פשעים ועבירות קלות" של וודי אלן (1989), אליס (1990) ולפרק את הארי (1997), וכן נדודי שינה בסיאטל של נורה אפרון (1993). היא גם הופיעה בסרטים של טים ברטון "המספריים של אדוארד" (1990) וב"לילה הגדול" של סטנלי טוצ'י (1996). בנוסף היא הופיעה ברחוב ג'אמפ 21 (2012) ובסרט ההמשך שלו ברחוב ג'אמפ 22 (2014).

היא ידועה גם בזכות עבודתה בטלוויזיה, כולל תפקידי אורח בכנפיים, פרייז'ר, תרגיע, עקרות בית נואשות, טרנספרנט, מזכירת המדינה, והטובות לקרב.

התפקידים שלה בברודוויי כוללים את "מדברים יחסית" של וודי אלן, אני שונא את המלט, ביטוח לאומי והאיש הקרח בכיכובו של ג'ייסון רוברדס.

החל מ-2017 היא שיחקה בתפקיד קבוע בתוכנית זוכת פרס אמי לבידוק בפריים-טיים "גברת מייזל המופלאה", עם תפקיד קומי של אם יהודייה. היא זכתה בשני פרסי גילדת שחקני המסך ברציפות על הופעה יוצאת דופן של אנסמבל בסדרה קומית לצד שאר צוות הסדרה. העונה החמישית והאחרונה שטדרה ב-2023. 

בנוסף ב-2023 הופיעה בסדרה הישראלית חאנשי לצד הנרי וינקלר בתפקיד אשתו של אביה של חאנשי (עליזה חנוביץ).

אהרון היא מרצה אורחת בסטודיו HB.

חיים אישיים 
היא נשואה לג'יימס פורמן מאז 1980, לזוג יש שני ילדים.

פילמוגרפיה

קולנוע

טלוויזיה

תיאטרון

תפקידי קול

פרסים ומועמדויות

קישורים חיצוניים

הערות שוליים 

אמריקאים ממוצא יהודי-הונגרי
מפיקות קולנוע אמריקאיות
שחקניות תיאטרון אמריקאיות
שחקניות קולנוע וטלוויזיה יהודיות אמריקאיות
בוגרות אמריקן יוניברסיטי
בוגרי אמריקן יוניברסיטי
מפיקי קולנוע אמריקאים
אמריקאיות שנולדו ב-1952
אמריקאים שנולדו ב-1952